Diari Oficial de la Generalitat Valenciana


Sumari del DOGV 9564, del 29-03-2023 (2023/3285)

Extracte de la Resolució de 23 de febrer de 2023, del Rectorat de la Universitat de València, per la qual es convoca la tercera edició dels premis de la Càtedra d'Estudis del Còmic, Fundació SM-Universitat de València i Fundació «El Arte de Volar» al millor treball de fi de grau, treball fi de màster i tesi doctoral que tinguen relació amb el còmic o les seues aplicacions educatives, socials o artístiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9564

Data del DOGV
:   29-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3285


Data del document
:   23-02-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 23 de febrer de 2023, del Rectorat de la Universitat de València, per la qual es convoca la tercera edició dels premis de la Càtedra d'Estudis del Còmic, Fundació SM-Universitat de València i Fundació «El Arte de Volar» al millor treball de fi de grau, treball fi de màster i tesi doctoral que tinguen relació amb el còmic o les seues aplicacions educatives, socials o artístiques. [2023/3285]  
   
BDNS (identif.): 683923.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/683923)  
  
Primer. Persones beneficiàries  
Hi poden participar els estudiants o graduats en qualsevol universitat espanyola, que hagen presentat i aprovat el treball fi de grau (TFG), treball fi de màster (TFM), o tesi doctoral (TD) durant el curs 2021-2022 que tinga com a temàtica el còmic o les seues aplicacions educatives, socials o artístiques.  
  
  
Segon. Objecte  
Constitueix l'objecte d'aquest concurs premiar el millor treball fi de grau (TFG), treball fi de màster (TFM) i tesi doctoral (TD), presentats i aprovats per estudiants o graduats durant el curs 2021-2022 i que es presenten com a candidats a aquesta convocatòria.  
  
La finalitat d'aquest premi és fomentar entre l'estudiantat universitari l'estudi del còmic i les seues aplicacions educatives, socials o artístiques.  
Aquest premi és compatible amb altres subvencions, ajudes, ingressos o recursos, per a la mateixa finalitat.  
  
Tercer. Bases reguladores  
La convocatòria està publicada en la següent url:  
https://go.uv.es/L4uG3xX  
  
Quarta. Quantia  
El premi es finança a càrrec del capítol VII del pressupost de la Universitat de València per a 2023, orgànica 7800850289, específica 28928214, per un import de 3.000 euros.  
- Premi al millor TFG: un únic premi per import de 500 euros.   
- Premi al millor TFM: un únic premi per import de 1.000 euros.   
  
- Premi a la millor Tesi Doctoral: un únic premi per import de 1.500 euros  
  
Quint. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 30 d'abril de 2023  
  
València, 23 de febrer de 2023. La rectora, (p. d. DOGV 30.05.2022), la vicerectora d'Innovació i Transferència: Rosa María Donat Beneito.